ai4bharat/Pralekha huggingface dataset:
रेल्वे मंत्रालय
रेल्वेने महसूलवृध्दी, खर्च कपात, कार्यसुरक्षेला प्राधान्य आणि कार्यरत कर्मचाऱ्यांचे हित याकडे लक्ष केंद्रित करण्याची आवश्यकता -रेल्वे आणि वाणिज्य आणि उद्योग मंत्री पीयुष गोयल यांचे प्रतिपादन
(रेल्वे मंत्रालयाच्या वतीने आज ऑनलाईन वर्कमेन संगोष्टी आयोजित करण्यात आली,या परिषदेत भारतभरातील रेल्वे कर्मचारी युनियन्सचे प्रतिनिधी सहभागी झाले होते.यावेळी केंद्रीय रेल्वे आणि वाणिज्य आणि उद्योग मंत्री श्री. पीयुष गोयल,रेल्वे राज्यमंत्री श्री. सुरेश सी.अंगडी आणि रेल्वे मंडळाचे अध्यक्ष श्री. व्ही.के.यादव यांच्यासह रेल्वे मंडळातील अनेक वरीष्ठ अधिकारी सहभागी झाले होते.
या परिषदेला संबोधित करताना श्री. पीयुष गोयल यांनी टाळेबंदीच्या काळात रेल्वे कर्मचाऱ्यांनी अविश्रांतपणे बजाविलेल्या कर्तव्याबद्दल कृतज्ञता व्यक्त केली. “वरीष्ठ अधिकाऱ्यांपासून कनिष्ठ अधिकाऱ्यांपर्यंत आणि कर्मचारी या प्रत्येकाने ,प्रामाणिकपणे आपले कर्तव्य बजावले.महामारीमुळे रेल्वे सध्या कठिण परिस्थितीचा सामना करत आहे. या महामारीमुळे जगभरात उभ्या राहिलेल्या संकटाचा सामना करण्यासाठी फेडरेशनच्या नेत्यांनी गंभीरपणे विचार करावा” असे श्री. गोयल म्हणाले.
रेल्वेचा महसूल कसा वाढेल,खर्चात कपात कशी करता येईल, मालवाहतूकीचा सहभाग कसा वाढविता येईल आणि रेल्वेची गतिमानता आणि विस्तार कसा होऊ शकेल याविषयीच्या वैशिष्ट्यपूर्ण कल्पनांवर फेडरेशनने विचार करावा,असे श्री. गोयल यांनी सांगितले. सध्याच्या कर्मचाऱ्यांच्या सुरक्षिततेबाबत आणि कल्याणाबाबत ही विचार करावा, गोयल यांनी सुचविले. या काळात रेल्वे अधिकाऱ्यांनी, युनियन्सनी आणि कर्मचाऱ्यांनी एकत्रितपणे येऊन कार्य करण्याची गरज आहे, यावर त्यांनी भर दिला.
रेल्वे कर्मचाऱ्यांनी, रेल्वेच्या नफ्यात वाढ करण्यासाठी आणि सुधारणा करण्यासाठी दिलेल्या वैशिष्ट्यपूर्ण कल्पनांचे सुसुत्रीकरण करण्याची आवश्यकता असल्याची इच्छा गोयल यांनी यावेळी व्यक्त केली. रेल्वे कर्मचारी त्यांच्या संस्थांवर जीव टाकतात. त्यांच्याकडे रेल्वेचा नफा वाढवण्यासाठी कल्पना असतील .महाव्यवस्थापक आणि विभागीय रेल्वे व्यवस्थापकांनी कर्मचाऱ्यांना अशा कल्पना लढविण्यास सक्रीयपणे मदत करून त्या मंत्रालयाकडे पाठव्यावात,असे ते यावेळी म्हणाले.
परिषदेला संबोधित करताना रेल्वे राज्यमंत्री श्री. सुरेश सी.अंगडी म्हणाले, गेल्या 167 वर्षांत कधीही न थांबलेली रेल्वे या महामारीने थांबवली. सर्व रेल्वे कर्मचाऱ्यांनी याकाळात न कंटाळता काम केले. योध्द्याप्रमाणे काम करणाऱ्या भारतीय रेल्वे कर्मचाऱ्यांचे त्यांनी अभिनंदन केले. भविष्यातही रेल्वे कर्मचारी असेच कष्ट करतील आणि भारतीय रेल्वे जगातील उत्तम रेल्वे होईल, अशी आशा त्यांनी प्रकट केली.
गृह मंत्रालय
केंद्रीय गृह आणि सहकार मंत्री अमित शाह यांनी पंजाबमधील मुख्तसर साहिब येथे उपस्थित राहून पंजाबचे माजी मुख्यमंत्री दिवंगत प्रकाश सिंग बादल यांच्या ‘अंतिम अरदास’ विधीमध्ये भाग घेतला आणि बादल यांना श्रद्धांजली वाहिली
केंद्रीय गृह आणि सहकार मंत्री अमित शाह यांनी पंजाबमधील मुख्तसर साहिब येथे उपस्थित राहून पंजाबचे माजी मुख्यमंत्री कै.प्रकाश सिंग बादल यांच्या ‘अंतिम अरदास’ विधीमध्ये भाग घेतला आणि बादल यांना श्रद्धांजली वाहिली.
प्रकाश सिंग बादल यांच्या निधनामुळे केवळ पंजाबातीलच नव्हे तर संपूर्ण देशातील राजकीय आणि सामाजिक नेतृत्वाची कधीही भरून न निघणारी हानी झाली आहे अशा शब्दात केंद्रीय मंत्री अमित शाह यांनी त्यांच्या भावना व्यक्त केल्या. ते म्हणाले की बादल यांच्या निधनामुळे निर्माण झालेली पोकळी भरून काढणे ही अत्यंत कठीण गोष्ट आहे. प्रकाश सिंग बादल यांच्या मृत्यूमुळे शीख समाजाने खरा सेनानी गमावला, देशाने एक देशभक्त गमावला तर शेतकरी समुदायाने त्यांचा सच्चा सहानुभूतीदार गमावला तर देशाच्या राजकारणाने अत्यंत उच्च आदर्श घालून देणारा महान माणूस गमावला.
केंद्रीय गृहमंत्री म्हणाले की प्रकाश सिंग बादल यांनी 70 वर्षांचे प्रदीर्घ सामाजिक जीवन व्यतीत केले, बादल साहेब यांच्याशिवाय इतर कोणतीही व्यक्ती, विरोधक निर्माण न करता इतके जीवन जगू शकणार नाही.
केंद्रीय गृह आणि सहकार मंत्री अमित शाह म्हणाले की, 1970 पासून आतापर्यंत, ज्या ज्या वेळी जेव्हा देशासाठी एखादी भूमिका घेण्याची वेळ आली त्या वेळी बादल साहेबांनी कधीही माघार घेतली नाही. बादल साहेबांनी त्यांच्या तत्वांसाठी तसेच संप्रदायासाठी लढा दिला आणि त्यांच्या सामाजिक जीवनातील फार मोठा काळ तुरुंगात व्यतीत झाला. आणीबाणीच्या काळात, लोकशाहीचे रक्षण करण्यासाठी प्रकाश सिंग बादल ठामपणे उभे राहिले असे ते म्हणाले. कारगिल युध्द असो किंवा दहशतवादाविरोधातील लढा, राष्टहितासाठी बादल साहेब प्रत्येक आघाडीवर एखाद्या ढालीसारखे उभे राहिले.
सांस्कृतिक मंत्रालय
वर्ष 2019 साठी गांधी शांतता पुरस्कार जाहीर
ओमानचे दिवंगत राजे सुलतान काबूस बिन सैद अल सैद यांना वर्ष 2019 साठीचा गांधी शांतता पुरस्कार जाहीर झाला आहे. गांधी शांतता पुरस्कार, 1995 पासून भारत सरकारतर्फे दरवर्षी दिला जातो. महात्मा गांधीजींचे यंदा 125 वे जयंती वर्ष आहे. राष्ट्रीयत्व, वंश, भाषा, जाती, धर्म किंवा लिंग असा कोणताही भेद न करता सर्व व्यक्तींसाठी हा पुरस्कार खुला आहे.
गांधी शांतता पुरस्कारा साठीच्या निवड समितीचे अध्यक्ष माननीय पंतप्रधान नरेंद्र मोदी आहेत. त्याचबरोबर दोन माजी वरिष्ठ पदाधिकारी, यात सरन्यायाधीश आणि लोकसभेतील सर्वात मोठ्या विरोधी पक्षाचे नेते यांचा समावेश आहे. याव्यतिरिक्त लोकसभेचे सभापती ओम बिर्ला आणि सुलभ आंतरराष्ट्रीय समाजसेवा संस्थेचे संस्थापक बिंदेश्वर पाठक हे दोन प्रमुख मान्यवर सदस्य या मंडळाचे सदस्य आहेत.
निवड समिती सदस्यांची 19 मार्च 2021 रोजी बैठक झाली आणि विचारविनिमयानंतर एकमताने ओमानचे माजी राजे दिवंगत सुलतान काबूस बिन सैद अल सैद यांच्या नावावर शिक्कामोर्तब झाले. गांधींजींनी दाखवलेल्या अहिंसा आणि इतर मार्ग, पद्धतींच्या माध्यमातून सामाजिक, आर्थिक आणि राजकीय परिवर्तनासाठी केलेल्या उल्लेखनीय योगदानासाठी सुलतान काबूस बिन सैद अल सैद यांना सन 2019 साठी गांधी शांती पुरस्कार जाहीर झाला आहे.
रुपये एक कोटी, प्रशस्तीपत्र, सन्मानचिन्ह आणि उत्कृष्ट पारंपारिक हस्तकला भेट हे या पुरस्काराचे स्वरुप आहे.
राजे सुलतान काबूस एक दूरदर्शी नेते होते. आंतरराष्ट्रीय मुद्द्यांबाबत समतोल आणि मध्यस्थीची भूमिका घेणे यामुळे जगभरात त्यांची प्रशंसा झाली. त्यांनी मोठा आदर प्राप्त केला. विविध प्रादेशिक वाद आणि विवादांमध्ये शांतता प्रस्थापित करण्यासाठी त्यांनी महत्त्वपूर्ण भूमिका बजावली.
सुलतान काबूस हे भारत आणि ओमान यांच्यातील विशेष संबंधांचे शिल्पकार होत. त्यांनी भारतात शिक्षण घेतले आणि नेहमीच भारताशी खास नातेसंबंध कायम ठेवले. त्यांच्या नेतृत्वात भारत आणि ओमान सामरिक भागीदार बनले आणि उभय देशांची परस्पर भागीदारी फायदेशीर, सर्वसमावेशक तसेच बळकट झाली आणि या भागीदारीला नवीन उंचीवर नेले.
पंतप्रधान नरेंद्र मोदी यांनी राजे सुलतान काबूस यांच्या आठवणींना उजाळा दिला. सुलतान काबूस यांचे निधन झाले त्याआधी त्यांनी भारत-ओमानमधील संबंध दृढ केले होते. तेव्हा ते म्हणाले होते की ते “भारताचे खरे मित्र आहेत आणि त्यांनी भारत आणि ओमान यांच्यात धोरणात्मक भागीदारी विकसित करण्यासाठी मजबूत नेतृत्व केले आहे”. पंतप्रधानांनी त्यांचा “दूरदर्शी नेते आणि राजकारणी” तसेच “आपल्या प्रदेश आणि जगासाठी शांतीचा प्रकाश” अशा शब्दात गौरव केला.
S.Tupe/V.Ghode/P.Kor
पंतप्रधान कार्यालय
आनंद शंकर पंड्या यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी, प्रसिद्ध लेखक आणि विचारवंत आनंद शंकर पंड्या जी यांच्या निधनाबद्दल दुःख व्यक्त केले आहे.
आनंद शंकर पंड्या जी बहुप्रसव लेखक आणि विचारवंत होते.इतिहास,सार्वजनिक धोरण आणि आध्यात्मिक विषयांवर त्यांनी व्यापक लेखन केले. भारताच्या विकासाबाबत त्यांना आस्था होती. विहिप मध्ये सक्रीय असणारे पंड्या यांनी समाजाची निःस्वार्थ सेवा केली. त्यांच्या निधनाने दुःख झाले.
आनंद शंकर पंड्या जी यांच्या समवेत मागच्या काळात केलेले संवाद मला स्मरतात. थोर स्वातंत्र्य सैनिकांसमवेत त्यांनी साधलेला संवाद आणि विविध मुद्यांबाबत आशयघन विचार त्यांच्याकडून ऐकणे ही पर्वणी होती. त्यांच्या कुटुंबियांशी संवाद साधून शोक व्यक्त केला.ओम शांती ! असे पंतप्रधानांनी ट्वीटरवर म्हटले आहे.
जलसंपदा, नदी विकास आणि गंगा पुनरुत्थान मंत्रालय
महाराष्ट्र, गुजरात, गोवा, आसाम, मेघालय आणि पश्चिम बंगालमध्ये मुसळधार पावसामुळे नद्यांच्या पाणी पातळीत वाढ होण्याचा इशारा
नवी दिल्ली, 26 जून 2018
गुजरातमध्ये आजपासून 28 जूनपर्यंत तर कोकण,गोवा,कर्नाटक किनारपट्टी, पश्चिम बंगाल, सिक्कीम आणि ईशान्य भारतात संपूर्ण आठवडाभर मुसळधार पाऊस पडण्याची शक्यता भारतीय हवामान विभागाने वर्तवली आहे.
यामुळे नद्यांच्या पाणी पातळीत वाढ होण्याची शक्यता आहे. त्यानुसार पुढील तीन दिवसांसाठी इशारा देण्यात आला आहे.
पुढच्या 48 तासांत नाशिक, वलसाड, दमण आणि दीव येथे दमणगंगा नदीच्या पाणी पातळीत वाढ होऊ शकते.
मुंबईसह उत्तर कोकणात तुरळक ठिकाणी अति मुसळधार पावसाची शक्यता आणि भरतीच्या उंच लाटा यामुळे पूरसदृश स्थिती उद्भवण्याची शक्यता आहे.
पश्चिम घाटात उगम होऊन अरबी समुद्राला मिळणाऱ्या नद्यांच्या पातळीत मुसळधार पावसामुळे पटकन वाढ होऊ शकते. या पार्श्वभूमीवर कोकण रेल्वे आणि महामार्गावरील जुने पूल येथे आवश्यक ती दक्षता बाळगण्याची गरज आहे.
सातारा, सांगली, कोल्हापूर, पुणे आणि सोलापूर जिल्ह्यात कृष्णा आणि तिच्या उपनद्यांच्या पाण्याच्या पातळीत वाढ होऊ शकते.
N.Sapre/S.Kakade/P.Malandkar
(Visitor Counter : 68
पंतप्रधान कार्यालय
पंतप्रधानांची आसामच्या मुख्यमंत्र्यांशी भूकंपासंदर्भात चर्चा; सर्व प्रकारच्या मदतीचे पंतप्रधानांचे आश्वासन
पंतप्रधान नरेंद्र मोदी यांनी आसामचे मुख्यमंत्री सर्बानंद सोनोवाल यांच्याशी राज्यातील काही भागात झालेल्या भूकंपासंदर्भात चर्चा केली.
एका ट्विटमध्ये मोदी म्हणालेः
“आसामचे मुख्यमंत्री सर्बानंद सोनोवालजी यांच्याशी राज्यातील काही भगात झालेल्या भूकंपांसंदर्भात माझे संभाषण झाले. केंद्राकडून सर्व शक्य मदत करण्याचे आश्वासन दिले आहे. मी आसाममधील जनतेच्या कल्याणासाठी प्रार्थना करतो. ”
मंत्रिमंडळ
आरोग्य सुविधांना चालना
2019-20 पर्यंत प्रधानमंत्री स्वास्थ्य सुरक्षा योजना सुरू ठेवण्यास केंद्रीय मंत्रिमंडळाची मंजुरी
नवी दिल्ली, 2 मे 2018
देशात आरोग्यसेवा क्षेत्रातील पायाभूत सुविधांच्या विस्तारास प्रोत्साहन देण्यासाठी पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने 2019-20 पर्यंत प्रधानमंत्री स्वास्थ्य सुरक्षा योजना सुरू ठेवण्यास मंजुरी दिली आहे. यासाठी 14,832 कोटी रुपयांचा आर्थिक खर्च होणार आहे. या योजनेअंतर्गत, नवीन एम्स रुग्णालयांची स्थापन करण्यात आली असून शासकीय वैद्यकीय महाविद्यालयांचे अद्ययावतीकरण करण्यात आले आहे.
उद्दीष्टे:
पीएमएसएसवाय ही एक केंद्रशासित क्षेत्र योजना आहे. देशातील सर्वसाधारण भागातील नागरिकांना परवडणाऱ्या दरात चांगल्या दर्जाच्या आरोग्य सेवा उपलब्ध करून संतुलन साधने आणि ज्या राज्यांमध्ये सुविधांची कमतरता आहे तिथे गुणवत्तापूर्ण वैद्यकीय शिक्षणाची सुविधा वाढविणे आहे हे उद्दिष्टे आहे.
प्रभाव:
नव्या एम्सची स्थापना झाली तर केवळ आरोग्य शिक्षण आणि प्रशिक्षणातच बदल होणार नाही तर या क्षेत्रातील आरोग्यसेवा व्यावसायिकांच्या कमतरतेच प्रश्न देखील सुटेल. नवीन एम्सच्या बांधकामासाठी केंद्र सरकार 100 टक्के आर्थिक सहाय्य करणार आहे. नवीन एम्स रुग्णालयांच्या कार्यान्वय आणि देखरेखीचा संपूर्ण खर्च केंद्र सरकार करणार आहे.
सुपर स्पेशालिटी ब्लॉक्स/ट्रामा केंद्र आदीच्या माध्यमातून आरोग्य पायाभूतसुविधांचे अद्ययावतीकरण करणे तसेच सध्या सुरु असलेल्या आणि नवीन सुविधांचा खर्च राज्य आणि केंद्र सरकार भागीदारीत करतील.
रोजगार निर्मिती:
विविध राज्यांमध्ये नवीन एम्स रुग्णालयांची स्थापन केल्यामुळे प्रत्येक रुग्णालयात विविध पदांसाठी सुमारे 3 हजार रोजगार निर्माण होतील. याशिवाय, नवीन एम्स रुग्णालयांच्या परिसरात होणाऱ्या शॉपिंग सेंटर, कॅन्टीन्स इत्यादी सुविधा आणि सेवांमुळे अप्रत्यक्ष रोजगार निर्मिती होईल.
N.Sapre/S.Mhatre/P.Kor
(Visitor Counter : 120
पेट्रोलियम आणि नैसर्गिक वायू मंत्रालय
कोविड- 19 महामारीच्या काळामध्ये एलपीजी सिलेंडर्सचे वितरण
नवी दिल्ली, 21 सप्टेंबर 2020
प्रधानमंत्री गरीब कल्याण योजनेचा एक भाग म्हणून पीएमयूवाय लाभार्थींना दि. 1 एप्रिल,2020 पासून तीन महिन्यांसाठी मोफत स्वयंपाकाच्या गॅस सिलेंडरचे वितरण करण्यात आले. या योजनेला दि. 30 सप्टेंबर,2020 पर्यंत आता मुदतवाढ देण्यात आली आहे. मात्र ज्यांनी या लाभार्थींना मोफत सिलेंडर पुरवठा करण्यासाठी अग्रिम रक्कम जमा केली आहे, परंतु ते दि. 30 जून 2020 पर्यंत भरलेले सिलेंडर्स विकत घेवू शकले नाहीत, त्यांना या योजनेच्या मुदतवाढीचा लाभ होवू शकणार आहे. दि. 16 सप्टेंबर, 2020 पर्यंत पीएमयूवायअंतर्गत 13.57 कोटी लाभार्थींना मोफत सिलेंडर पुरविण्यात आले आहेत.
तेल विपणन कंपन्यांनी दिलेल्या माहितीनुसार केवळ भारतामध्ये तयार केलेले सिलेंडर्सची खरेदी या विपणन कंपन्यांकडून करण्यात येते. सिलेंडरची आयात केली जात नाही. भारतामध्ये एलपीजीला असलेल्या मागणीपेक्षा उत्पन्न कमी आहे, त्यामुळे मागणीच्या पूर्ततेसाठी एलपीजीची आयात केली जाते. एप्रिल, 2020 ते जून 2020 या काळामध्ये एलपीजीच्या मागणीपैकी 44 टक्के देशामध्ये एलपीजीचे उत्पादन झाले होते. उर्वरित 56 टक्के मागणी आयातीव्दारे पूर्ण करण्यात आली आहे.
आंतरराष्ट्रीय बाजारपेठेमध्ये एलपीजीच्या किंमतीमध्ये होणारी चढउतार लक्षात घेवून त्याचे परिणाम देशांतर्गत एलपीजी ग्राहकांना भोगावे लागू नयेत, यासाठी सरकार अनुदानित एलपीजीच्या विक्री किंमतीमध्ये बदल करीत असते. आंतरराष्ट्रीय किंमतीनुसार मासिक एलपीजी अनुदानाच्या अनुषंगाने ‘पहल’ योजनेनुसार सुधारणा करण्यात येते. विना अनुदानित सिलेंडरची खरेदी केली गेली, त्याप्रमाणे अनुदान थेट लाभार्थीच्या बँक खात्यामध्ये हस्तांतरित केले जाते. अनुदानाचा भार हा शासनावर पडतो. सध्या दिल्लीमध्ये 14.2 किलो एलपीजी सिलेंडरची किरकोळ विक्रीची किंमत 594 रुपये आहे. अशी माहिती केंद्रीय पेट्रोलियम आणि नैसर्गिक वायू मंत्री धमेंद्र प्रधान यांनी आज राज्यसभेत एका लेखी उत्तरामध्ये दिली.
M.Iyengar/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
शिक्षण मंत्रालय
केंद्रीय मनुष्यबळ विकास मंत्र्यांनी एनईईटी आणि जेईई मेन्स आणि ऍडवान्सड परीक्षेच्या नव्या तारखा जाहीर केल्या
 जेईई आणि एनईईटी परीक्षा पुढे ढकलण्याचा निर्णय घेतला आहे, अशी माहिती त्यांनी दिली . जेईई मेन्स परीक्षा आता 1 ते 6 सप्टेंबर 2020 दरम्यान घेण्यात येईल आणि जेईई अॅडव्हान्स परीक्षा 27 सप्टेंबर 2020 रोजी घेण्यात येईल. एनईईटी परीक्षा 13 सप्टेंबर 2020 रोजी घेण्यात येईल, असेही ते पुढे म्हणाले.
Keeping in mind the safety of students and to ensure quality education we have decided to postpone #JEE & #NEET examinations. JEE Main examination will be held between 1st-6th Sept, JEE advanced exam will be held on 27th Sept & NEET examination will be held on 13th Sept. pic.twitter.com/klTjtBxvuw
— Dr. Ramesh Pokhriyal Nishank  July 3, 2020
विद्यार्थ्यांना संबोधित करताना पोखरियाल म्हणाले की या महामारी दरम्यान आमचे प्राधान्य म्हणजे विद्यार्थ्यांची सुरक्षा आणि शैक्षणिक कल्याण सुनिश्चित करणे हे आहे. आम्ही हे सुनिश्चित करू की परीक्षा आयोजित करताना गृह मंत्रालय आणि आरोग्य मंत्रालयाने दिलेल्या मार्गदर्शक सूचनांचे काटेकोरपणे पालन केले जाईल जेणेकरुन विद्यार्थ्यांना या महामारीच्या विळ्ख्यापासून दूर ठेवता येईल.
ते म्हणाले की परीक्षा केंद्रांमध्येही सुरक्षित अंतराचे पालन केले जाईल आणि इतर सर्व खबरदारीच्या व्यवस्थादेखील केल्या जातील. पोखरियाळ यांनी सर्व विद्यार्थ्यांना डोक्यातून सर्व प्रकारचे ताण काढून अभ्यासाकडे लक्ष देण्याचा सल्ला दिला. नॅशनल टेस्टिंग एजन्सीने सर्व उमेदवारांसाठी एक चाचणी ऍप्प तयार केले आहे ज्याद्वारे विद्यार्थी परीक्षेसाठी तयारी पूर्ण करू शकतात. शेवटी मंत्र्यांनी सर्व विद्यार्थ्यांना परीक्षेसाठी शुभेच्छा दिल्या.
एनईईटी  परीक्षेसंबंधी अधिक माहितीसाठी येथे क्लिक करा
जेईई परीक्षेसंबंधी अधिक माहितीसाठी येथे क्लिक करा
M.Jaitly/S.Kane/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली, 28 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
भारतात गेल्या 24 तासात 49,09,254 कोविड 19 प्रतिबंधक लसीच्या मात्रा, देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 104.04 कोटीपेक्षा अधिक  मात्रा दिल्या आहेत. एकूण 1,03,62,667 सत्रांद्वारे मात्रा देण्यात आल्या आहेत.
गेल्या 24 तासात 17,095 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,36,14,434 रुग्ण कोरोना मुक्त झाले आहेत.
परिणामी कोरोनातून रुग्ण बरे होण्याचा दर 98.20% झाला आहे.हा दर मार्च 2020 पासूनचा सर्वोच्च दर आहे.
सलग 123 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
मागील 24 तासात 16,156 नव्या रूग्णांची नोंद झाली.
सध्या सक्रीय रुग्ण संख्या 1,60,989 इतकी असून ही संख्या गेल्या 243 दिवसातली सर्वात कमी आहे. देशात सक्रीय रुग्णांची संख्या एकूण उपचाराधीन रुग्णांच्या 0.47% इतकी असून मार्च 2020 पासून सर्वात कमी आहे.
चाचण्या करण्याच्या क्षमतेत वाढ सुरु असून देशात गेल्या 24 तासात 12,90,900 चाचण्या करण्यात आल्या. भारताने आतापर्यंत एकूण 60.44 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.19% असून गेले 34 दिवस 2% पेक्षा कमी आहे. दैनंदिन पॉझीटीव्हिटी दर 1.25% असून गेले 24 दिवस 2% पेक्षा कमी आणि 59 दिवस 3% पेक्षा कमी आहे.
इतर अपडेट्स :-
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
मंत्रिमंडळ
ओदिशातल्या झारसुगुडा विमानतळाच्या नामांतराला मंत्रिमंडळाची मान्यता
(नवी दिल्ली, 1 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत ओदिशातल्या झारसुगुडा विमानतळाच्या ‘वीर सुरेंद्र साई विमानतळ, झारसुगुडा’ या नामांतराला मान्यता देण्यात आली.
फायदे
वीर सुरेंद्र साई हे ओदिशातील विख्यात स्वातंत्र्य सैनिक आहेत. झारसुगुडा विमानतळाचे त्यांच्या नावावरुन नामांतर झाल्यामुळे संबंधित क्षेत्रातल्या स्थानिकांच्या भावनांचे प्रतिबिंब असणारी ओदिशा सरकारची बहुप्रलंबित मागणी पूर्ण होणार आहे. तसेच राज्याशी संबंधित या महान व्यक्तिमत्वाला ही साजेशी आदरांजली ठरेल.
N.Sapre/J.Patankar/P.Kor
श्रम आणि रोजगार मंत्रालय
ईपीएफओच्या डेटा सेंटरमधून कुठलीही माहिती उघड झाली नसल्याचे स्पष्टीकरण
नवी दिल्ली, 2 मे 2018
ईपीएफओ म्हणजेच कर्मचारी भविष्य निर्वाह निधी संघटनेच्या डेटा सेंटरमधून काही माहिती उघड झाल्याच्या वृत्ताचा संघटनेने इन्कार केला आहे.
माहिती लिक होण्याचा धोका लक्षात घेऊन पूर्वकाळजी म्हणून ईपीएफओने सामायिक सेवा केंद्राशी निगडित सर्व सेवा केंद्रे बंद केली आहेत.
या संदर्भात सोशल मीडियावर आलेल्या वृत्ताच्या आधारावर सामायिक सेवा केंद्राच्या मुख्य कार्यकारी अधिकाऱ्यांना एक पत्रही मिळाले होते. ही माहिती आणि आकडेवारी सुरक्षित ठेवण्यासाठी पावलं उचलण्याची विनंती त्या पत्रात करण्यात आली होती.
या पार्श्वभूमीवर ईपीएफओने जारी केलेल्या स्पष्टीकरणात असा धोका गृहीत धरून त्यानुसार माहिती सुरक्षित ठेवण्यासाठी नेहमी काळजी घेतली जाते. यावेळीही सर्व तपास करण्यात आला असून कुठेही माहिती उघड झाल्याचं निष्पन्न झालं नाही, असं संघटनेनं म्हटले आहे.
N.Sapre/R.Aghor/P.Kor
(Visitor Counter : 76
अल्पसंख्यांक मंत्रालय
हज यात्रेकरूंसाठी यात्रा प्रारंभ ठिकाणे 
नवी दिल्ली, 16 मार्च 2023
वर्ष 2023 च्या हज यात्रेसाठी 4 नवीन यात्रा प्रारंभ ठिकाणे एम्बार्केशन पॉइंट्स  मंजूर करण्यात आले आहेत, ते म्हणजे i) कन्नूर,  विजयवाडा,  आगरतळा आणि  कालिकत. हज यात्रा 2023 साठी यात्रेकरूंना 25 यात्रा प्रारंभ ठिकाणांहून  प्रवास करण्याचा पर्याय देण्यात आला आहे. या प्रारंभ ठिकाणांची  अंतिम संख्या ही विमानतळासाठी निवडलेल्या प्रवाशांची विशिष्ट किमान संख्या आणि संबंधित पायाभूत सुविधा उभारण्याच्या व्यवहार्यतेच्या अधीन असेल.
सर्व भागधारकांच्या अभिप्रायाचा समावेश करून चांगले नियोजन करण्यासाठी, मंत्रालयाने राज्य हज समित्यांसह भागधारकांबरोबर विविध संवादात्मक सत्रांचे आयोजन करून हज यात्रा 2023 ची तयारी सुरू केली. या संवादादरम्यान, अधिक प्रारंभ ठिकाणांच्या मागण्या प्राप्त झाल्या आणि अशा ठिकाणांच्या कमतरतेमुळे यात्रेकरूंना होणाऱ्या त्रासाबद्दल चर्चा करण्यात आली. सर्व अभिप्रायांचे विश्लेषण केल्यानंतर आणि भागधारकांशी सल्लामसलत केल्यानंतर, मंत्रालयाने हज यात्रा 2023 साठी, यात्रेकरूंकडून वापरल्या जाणार्या विविध पर्यायांचा विचार करता त्यांना 25 विमानतळांची मुभा दिली आहे. हज यात्रा 2023 साठी यात्रेकरूंसाठी उपलब्ध असलेली 25 यात्रा प्रारंभ ठिकाणे  आहेत  श्रीनगर ,  रांची,  गया,  गुवाहाटी,  इंदूर,  भोपाळ,  मंगलोर,  गोवा,  औरंगाबाद,  वाराणसी,  जयपूर ,  नागपूर,  दिल्ली,  मुंबई,  कोलकाता,  बेंगळुरू,  हैदराबाद,  कोचीन,  चेन्नई,  अहमदाबाद,  लखनौ  कन्नूर,  विजयवाडा,  आगरतळा आणि  कालिकत.
ही माहिती केंद्रीय अल्पसंख्याक व्यवहार मंत्री स्मृती झुबिन इराणी यांनी लोकसभेत लेखी उत्तरात दिली.S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
गृह मंत्रालय
भारतीयांची सुरक्षा आणि निरोगी जीवनाला मोदी सरकारचे सर्वोच्च प्राधान्य-केंद्रीय गृहमंत्री अमित शहा
कोरोना विषाणूविरूद्धच्या लढाईत नागरिकांचे प्राण वाचविणे हे आपले परम कर्तव्य असल्याचे मोदी सरकारचे मत”
“आज राष्ट्राला संबोधित करताना पंतप्रधान नरेंद्र मोदी यांनी या संकल्पाचा पुनरुच्चार केला”
"लस विकसित होईपर्यंत बेपर्वाईने वागू नका” या पंतप्रधान नरेंद्र मोदी यांनी केलेल्या आवाहनाचे अनुसरण करण्याची विनंती मी प्रत्येकाला करतो."
केंद्रीय गृहमंत्री अमित शहा म्हणाले की, भारतीयांची सुरक्षा आणि निरोगी जीवनाला मोदी सरकारचे सर्वोच्च प्राधान्य आहे. पंतप्रधान नरेंद्र मोदी यांनी देशाला संबोधित केल्यानंतर आपल्या ट्विटमध्ये शाह म्हणाले की, “कोरोना विषाणूविरूद्धच्या लढाईत नागरिकांचे प्राण वाचविणे हे आपले परम कर्तव्य असल्याचे मोदी सरकारचे मत आहे. आज राष्ट्राला संबोधित करताना पंतप्रधान नरेंद्र मोदी यांनी या संकल्पाचा पुनरुच्चार केला”.
केंद्रीय गृहमंत्री म्हणाले की, "लस विकसित होईपर्यंत बेपर्वाईने वागू नका” हे पंतप्रधान नरेंद्र मोदी यांनी केलेल्या आवाहनाचे मार्गदर्शक मंत्राप्रमाणे पालन करण्याची विनंती मी प्रत्येकाला करतो. ते म्हणाले, “केवळ एक संयुक्त आणि दृढनिश्चयी भारत या महामारीवर मात करू शकेल”.
भारतवासियों की सुरक्षा और स्वस्थ जीवन ही मोदी सरकार की सर्वोच्च प्राथमिकता रही है। कोरोना के विरुद्ध इस जंग में भी देशवासियों के जीवन को बचाना ही मोदी सरकार ने अपना परम कर्तव्य माना। आज प्रधानमंत्री @narendramodi जी ने राष्ट्र को संबोधित करते हुए इस संकल्प को पुनः दोहराया है।
— Amit Shah  October 20, 2020
मैं सभी से करबद्ध निवेदन करता हूँ कि इस आपदा से लड़ने में प्रधानमंत्री @narendramodi जी की ’जब तक दवाई नहीं, तब तक ढिलाई नहीं’ की अपील को अपने जीवन का मंत्र बनायें और स्वयं को व अपने परिजनों को सुरक्षित रखें। एक संयुक्त व संकल्पित भारत के रूप में ही हम इस आपदा से जीत सकते हैं।
— Amit Shah  October 20, 2020
रस्ते वाहतूक आणि महामार्ग मंत्रालय
मोठ्या शहरातील वाहतूक कोंडी कमी करण्यासाठी हायब्रीड सिम्युलेशनबाबतचा अहवाल सादर
(नवी दिल्ली, 7 मार्च 2019
मोठ्या शहरातील वाहतूक कोंडी कमी करण्यासाठी हायब्रीड सिम्युलेशनचा वापर करण्यासंदर्भातला अहवाल आज केंद्रीय रस्ते वाहतूक आणि महामार्ग मंत्री नितीन गडकरी यांना सादर करण्यात आला. हायब्रीड मॉडेलची निर्मिती करून नवी दिल्लीतील वाहतूक कोंडी समाप्त करण्यासाठी अल्पकालीन आणि दीर्घकालीन धोरण तयार करून त्याची चाचणी घेणे हा या पाहणी अहवालाचा मुख्य उद्देश होता. दिल्लीनंतर देशातल्या इतर महानगरांमध्ये अशाच प्रकारची मॉडेल्स विकसित करता येऊ शकतील.
दर दोन वर्षांनी समर्पक वाहतूक आकडेवारीनुसार हे मॉडेल अद्ययावत करता येईल, ज्यामुळे त्यानंतरच्या काही वर्षात ते उपयुक्त ठरू शकेल.
N.Sapre/J.Patankar /P.Kor
पंतप्रधान कार्यालय
महाराजा बीर बिक्रम माणिक्य बहादूर यांच्या जयंतीनिमित्त पंतप्रधानांनी त्यांचे स्मरण केले
पंतप्रधान नरेंद्र मोदी यांनी महाराजा बीर बिक्रम माणिक्य बहादूर यांना त्यांच्या जयंतीनिमित्त आदरांजली वाहिली.
“महाराजा बीर बिक्रम माणिक्य बहादूर यांचे त्यांच्या जयंतीनिमित्त स्मरण करत आहे. त्यांची दूरदृष्टी आणि नेतृत्व, येणाऱ्या पिढयांना मार्गदर्शन करत राहील. त्रिपुराच्या सामाजिक-आर्थिक प्रगतीसाठी अथक परिश्रम घेणारे ते एक महान व्यक्तित्व होते”, असे पंतप्रधानांनी आपल्या ट्विट संदेशात म्हटले आहे.
आरोग्य आणि कुटुंब कल्याण मंत्रालय
देशात कोविड प्रतिबंधात्मक लसींच्या एकूण 177.70 कोटींपेक्षा अधिक मात्रा देण्यात आल्या
गेल्या 24 तासात 18 लाखांपेक्षा अधिक मात्रा देण्यात आल्या
सध्या देशात रुग्ण बरे होण्याचा दर 98.59%
गेल्या 24 तासात देशभरात 6,915 नवे कोविड रुग्ण आढळले
सध्या देशातील एकूण उपचाराधीन रुग्णांची संख्या एक लाखाच्या खाली, 92,472 वर आली
साप्ताहिक पॉझिटिव्हीटी दर सध्या 1.11%
देशात गेल्या 24 तासात कोविड प्रतिबंधात्मक लसींच्या एकूण 18 लाखांपेक्षा अधिक मात्रा  देण्यात आल्या असून , त्यामुळे आतापर्यंत लसींच्या मात्रा घेणाऱ्यांची एकूण संख्या 177.70 कोटींच्या वर  पोहोचली असल्याचे आज सकाळी सात वाजेपर्यंत प्राप्त झालेल्या प्राथमिक अहवालात म्हटले आहे.
एकूण 2,04,61,239 सत्राद्वारे ह्या मात्रा देण्यात आल्या. सकाळी सात वाजेपर्यंतच्या अहवालानुसार, लसीकरणाच्या गटनिहाय वर्गवारीनुसार ताजी आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,01,609
|
|
2nd Dose
|
|
99,67,857
|
|
Precaution Dose
|
|
41,81,766
|
|
FLWs
|
|
1st Dose
|
|
1,84,09,585
|
|
2nd Dose
|
|
1,74,43,514
|
|
Precaution Dose
|
|
62,37,068
|
|
Age Group 15-18 years
|
|
1st Dose
|
|
5,48,91,370
|
|
2nd Dose
|
|
2,79,76,062
|
|
Age Group 18-44 years
|
|
1st Dose
|
|
55,18,71,141
|
|
2nd Dose
|
|
44,47,22,943
|
|
Age Group 45-59 years
|
|
1st Dose
|
|
20,22,82,358
|
|
2nd Dose
|
|
18,02,64,366
|
|
Over 60 years
|
|
1st Dose
|
|
12,64,19,524
|
|
2nd Dose
|
|
11,22,80,434
|
|
Precaution Dose
|
|
96,76,317
|
|
Precaution Dose
|
|
2,00,95,151
|
|
Total
|
|
1,77,70,25,914
गेल्या 24 तासात,16,864 रुग्ण बरे झाले आहेत, त्यामुळे महामारीच्या सुरुवातीपासून बरे झालेल्या एकूण रुग्णांची संख्या आता 4,23,24,550 इतकी झाली आहे.
परिणामी, रुग्ण बरे होण्याचा दर 98.59% इतका झाला आहे.
गेल्या 24 तासात 6915 नव्या रुग्णांची नोंद झाली.
देशात सध्या उपचाराधीन रुग्णांची संख्या एक लाखाच्या खाली 92,472 वर आली आहे. उपचाराधीन रुग्णसंख्येचे प्रमाण एकूण रुग्णसंख्येच्या 0.22% आहे.
देशभरात कोविड चाचण्या करण्याची क्षमता वाढवण्यात आली आहे. गेल्या 24 तासात, एकूण 9,01,647 जणांच्या चाचण्या करण्यात आल्या. भारतात आतापर्यंत 76.83 कोटींपेक्षा अधिक  चाचण्या करण्यात आल्या आहेत.
देशात चाचण्यांची क्षमता वाढवण्यात आली असून, सध्या देशात कोविडचा साप्ताहिक पॉझिटीव्हीटी दर 1.11% इतका तर दैनंदिन पॉझिटिव्हीटी दर 0.77% इतका आहे.